### Beslutningstema

I denne sag skal det besluttes, om den private fællesvej beliggende på matrikel nr. 557, [adresse], Sdr. Skast, skal nedlægges, og arealet fordeles til de omkringliggende matrikler.

### Historik

Sagen har været fremstillet for Teknik- og Miljøudvalget i juni 2022.

På daværende tidspunkt kom der en indsigelse fra en lodsejer, der hævdede at have vejret til den private fællesvej. Idet indsigelsen blev betragtet som væsentlig, blev indstillingen fra forvaltningen, at der blev givet afslag på nedlæggelse af matrikel nr. 557, [adresse], Sdr. Skast.

Teknik og Miljøudvalget godkendte daværende indstilling.

Der er blevet ført en sag angående tvisten omkring vejretten. Ved dom afsagt i Vestre Landsret d. 10. juni 2024 blev det afgjort, at den lodsejer, der kom med indsigelsen, skal frasige sig sin vejret.

Den 2. juli 2024 har ansøgers advokat på vegne af ansøger bedt Tønder Kommune om, at genoptage sagen.

### Sagsfremstilling

Ejer af matrikel 536, [adresse], Sdr. Skast, m.fl. har ansøgt Tønder Kommune om nedlæggelse af privat fællesvej beliggende på matrikel 557, [adresse], Sdr. Skast.

Joakim Kristensen har fungeret som adgangsvej, til matrikel 517 og 457, der ligger i samdrift, og som også har adgang via privat fællesvej i det østlige hjørne af matrikel 538, [adresse], Sdr. Skast.

Ansøger har oplyst, at han har overtaget matriklerne 110, 517 og 457 Skast, Sdr. Skast i januar 2025. Disse ønskes i samdrift med matrikel 536 [adresse], Sdr. Skast.

Joakim Kristensen er ikke omfattet af naturbeskyttelsens § 26, der omhandler offentlighedens adgang til natur. Såfremt Dagny Clausen nedlægges, vil arealet blive fordelt til de omkringliggende matrikler.

**Høring af lodsejere**

Da nedlæggelsen af den private fællesvej kun har betydning for få lodsejere, er sagen omfattet af procedurebestemmelserne i § 74 i lov om private fællesveje. I henhold til § 74 er høringsfristen tre uger. Høringsfristen udløb onsdag den 29. januar 2025.

**Kommunens stillingtagen**

Det er fastslået, at den private fællesvej ikke fungerer som adgangsvej til en anden ejendom, eller en anden ejendoms lodder jf. § 72.

[adresse] skal sørge for at en eventuel nedlæggelse noteres i matriklen og berigtiges i tingbogen. Denne opgave og udgifterne omkring den, skal køber varetage, hvis vejen nedlægges.

**Indkomne indsigelser**

Torsdag den 9. januar 2025 blev det tilkendegivet fra eneste part, at de ikke har indsigelser.

### Økonomi

Alle omkostninger i forbindelse med nedlæggelse og frasalg afholdes af ansøger.

### Lovgrundlag

Lov om private fællesveje, kapitel 5 - Lov nr. 1537 af 21/12/2010

### Indstilling Fagchefen for Teknik og Miljø indstiller,

at matrikel nr. 557, [adresse], Sdr. Skast nedlægges, og

at arealet fordeles til omkringliggende matrikler.

### Beslutning

Indstilling godkendt.